1913 లో బాటెన్ కుటుంబం ఆక్లాండ్‌కు వెళ్లింది. ఐదవ తరగతిలో జీన్‌ను పార్నెల్‌లోని మెల్మెర్లీ లేడీస్ స్కూల్‌లో చేర్పించారు. మొదటి ప్రపంచ యుద్ధం కారణంగా కుటుంబ జీవితం దెబ్బతింది. ఆ సమయంలో ఆమె తండ్రి వెస్ట్రన్ ఫ్రంట్‌లో పనిచేస్తున్నాడు. అతని ఆదాయం పూర్తిగా కోల్పోవడంతో వారు కష్టకాలానికి గురికాకతప్పలేదు.ఆ కారణంగా జీన్ బాటన్ అరకొర వసతులు కలిగిన చౌక వసతి గృహాలలో జీవించవలసి వచ్చింది. జీన్‌ను ప్రాథమికవిద్య పూర్తైన తరువాత ఒక రాష్ట్ర పాఠశాలకు తరలించారు.అయినప్పటికీ ఎల్లెన్ తన కుమార్తె సంక్షేమం, అభివృద్ధికి అధిక ప్రాధాన్యత ఇచ్చింది. చిన్నవయస్సులోనే ఆమె పురుష ప్రపంచంలో ఒక ఉన్నత సాధకురాలిగా ఎదగాలని ప్రోత్సహించింది. వాల్ష్ సోదరుల ఎగిరే పడవలను చూడటానికి జీన్‌ను మిషన్ బేకు తీసుకువెళ్ళింది. దీనిలో పైలట్లకు యుద్ధ సేవ కోసం శిక్షణ ఇస్తుంటారు.

1919 లో ఫ్రెడ్ బాటెన్ ఆక్లాండ్‌కు తిరిగి వచ్చే సమయానికి, ఎల్లెన్ ఇంటి అధిపతిగా అలవాటు పడింది.ఆ అలవాటును ఎల్లన్ వదులుకోవడానికి ఇష్టపడలేదు.కొద్దికాలంలోనే ఇద్దరికి గొడవలు జరిగాయి.1920 లో వారు శాశ్వతంగా విడిపోయారు. జీన్ తన తల్లితో కలిసి జీవించడానికి వెళ్ళింది.తల్లితో జీన్ బాటన్ సన్నిహిత  తీవ్రమైన సంబంధాన్ని పెంచుకుంది.ఆమె తండ్రి ఆదాయంతో  బోర్డర్‌గా రెమ్యూరాలోని లేడీస్ కాలేజీకి పంపారు. అక్కడ ఆమె బాగా రాణించి అనేక సబ్జెక్టులలో మంచి ర్యాంకులు పొందింది.ఆమె ఇప్పుడు ఆరోగ్యకరమైన, అందమైన యువతిగా చాలా తెలివైన ఏకైక వ్యక్తిగా ఆమె పాఠశాలలో ఖ్యాతిని సంపాదించింది.

1924 చివరలో ఆమె 15 వ పుట్టినరోజు తర్వాత, జీన్ ఒక సెక్రటేరియల్ పాఠశాలలో చేరింది. రెండింటిలో వృత్తిపరంగా ప్రదర్శన ఇవ్వాలనే ఉద్దేశంతో పియానో, డాన్స్ లో తిరిగి అధ్యయనం చేయడం ప్రారంభించింది.అయితే, 1927 మేలో ఆమె ఆశయాలు ఒక్కసారిగా మారిపోయాయి. ఆమె తల్లి ప్రోత్సహించిన ఆశయం వలన అట్లాంటిక్ మహాసముద్రంపై ఎగిరిన చార్లెస్ లిండ్‌బర్గ్, సోలో నాన్-స్టాప్ క్రాసింగ్ నుండి ప్రేరణ పొందిన ఆమె, ఎగరాలని ఆరాటపడింది. 1929 లో ఎల్లెన్, జీన్‌ను సిడ్నీకి తీసుకెళ్ళి, ఆస్ట్రేలియన్ ఏవియేటర్ చార్లెస్ కింగ్స్‌ఫోర్డ్ స్మిత్‌తో కలిసి తన ట్రై-మోటర్ సదరన్ క్రాస్‌లో ప్రయాణించడానికి ఏర్పాట్లు చేసింది.ఈ అనుభవం ఆమె పైలట్ కావాలని నిశ్చయించుకోవటానికి మరింతబలం చేకూర్చి, పురుషులతో సమాన నిబంధనలతో పోటీపడుతూ ప్రసిద్ధిచెందింది.

నిరాశతో జీన్ జీవితం
ప్రాధమిక విద్య
మరణం
ప్రజల దృష్టి నుండి అదృశ్యం